Elsa se hoenderpastei
Ek het gebruik vir die groot pyrexbak:
6 hoenderborsies – ontbeen en fyngesny (hou eenkant)
800 ml van die hoenderaftreksel in die pot gelos en toe die volgende bygevoeg:
Half koppie geweekte en toe afgespoelde sagokorrels – kook dit oor baie lae hitte in die hoenderaftreksel tot deurskynend
Pakkie Cream of Chicken soppoeier
1 t fyn neut (ek gebruik botteltjie neut)
1 t fyn naeltjies (ek gebruik botteltjie) – die resep se eintlik 8 heel naeltjies
1 teelepel varsgemaalde swartpeper – die resep se eintlik 8 swartpeperkorrels
2 eetlepels Woestersous
Eenkant het ek 2 fyngekapte uie gebraai in 2 eetlepels botter en toe sommer 2 groot handevol gemengde groente bygevoeg en half teelepel fyngekapte knoffel
Gooi nou alles by die sagomengsel in die pot, maar moet nie weer kook nie! Rol dan die skilferkorsdeeg effens dunner uit en sit op mengsel en bak by 400grade vir so 25 minute (hang seker af van jou stoof, myne het 25 minute gevat)